b'\n_START_ARTICLE_\nSanzan-tiden\n_START_PARAGRAPH_\nSanzan-tiden (japansk: \xe4\xb8\x89\xe5\xb1\xb1\xe6\x99\x82\xe4\xbb\xa3, Sanzan-jidai, \xc2\xabDe tre fjells tid\xc2\xbb) er et tidsavsnitt av Ryukyu\xc3\xb8yenes historie, da rikets hoved\xc3\xb8y, Okinawa, var delt i tre sm\xc3\xa5riker. Perioden avgrenses til fra ca 1314 til 1429._NEWLINE_Siden begynnelsen av 1200-tallet begynte enkelte stammefyrster p\xc3\xa5 Okinawa \xc3\xa5 utbre sine maktomr\xc3\xa5der ved bygging av omfangsrike befestningsanlegg, s\xc3\xa5kalte gusuku. Ved begynnelsen av 1300-tallet ble det av de forskjellige stammefyrsted\xc3\xb8mmene tre sentrale konged\xc3\xb8mmer p\xc3\xa5 \xc3\xb8ya: Hokuzan (\xe5\x8c\x97\xe5\xb1\xb1, \xc2\xabnordfjellet\xc2\xbb) i nord, Ch\xc5\xabzan (\xe4\xb8\xad\xe5\xb1\xb1, \xc2\xabmidtfjellet\xc2\xbb) i midten og (Nanzan (\xe5\x8d\x97\xe5\xb1\xb1, \xc2\xabs\xc3\xb8rfjellet\xc2\xbb) i s\xc3\xb8r. Derav ble utledet betegnelsen \xc2\xabDe tre fjells tid\xc2\xbb. De tre kongeriker bestod i dr\xc3\xb8yt hundre \xc3\xa5r, til herskeren av Ch\xc5\xabzan, Sh\xc5\x8d Hashi, i 1416 la under seg Hokuzan og i 1429 til slutt erobret Nanzan, og utropte seg til f\xc3\xb8rste konge av konged\xc3\xb8mmet Ryukyu.'